open-index/open-wikipedia-markdown huggingface dataset:
Seattle Sounders (täsmennyssivu)

**Seattle Sounders** tarkoittaa seuraavia yhdysvaltalaisia jalkapalloseuroja:

* Seattle Sounders (1974–1983), North American Soccer Leaguessa pelannut seura
* Seattle Sounders (1994–2008), USL First Divisionissa pelannut seura
* Seattle Sounders FC, kaudella 2009 Major League Soccerissa aloittava seura.
Nationalsozialistisches Fliegerkorps

**Nationalsozialistisches Fliegerkorps** (*Kansallissosialistiset lentojoukot*, lyhenne NSFK) oli Saksassa 1930-luvulla perustettu puolisotilaallinen organisaatio. Se muodostettiin kansallissosialistien valtaannousua seuranneessa yhdenmukaistamisohjelmassa lakkautettujen entisten ilmailukerhojen tilalle. NSFK oli osa kansallissosialistisen puolueen organisaatiota.

Ensimmäisen maailmansodan jälkeinen Versailles’n rauhansopimus oli kieltänyt Saksalta moottorilentämisen. NSFK:n toiminta keskittyi purje- ja liitolentokoulutukseen, joka sellaisenaan ei ollut kiellettyä mutta joka oli sopiva peite tulevien sotilaslentäjien koulutukselle. 

Saksassa oli Hitler-Jugendin jäsenyys kaikille pojille ja tytöille pakollinen. Palvelus NSFK:ssa oli yksi tapa suorittaa se.

## Lentokalusto ja toimintamuodot
Alkeiskoulutukseen käytettiin yleisimmin alkeisliitokonetta Schulgleiter SG-38, joka oli rakenteeltaan yksinkertainen ja suunniteltu nimenomaan koulutuskäyttöön sekä helposti saatavilla olevista materiaaleista rakennettavaksi. Se oli avokone, jossa ei ollut kuomua, mittareita eikä lentojarruja. Korkeusperäsimen liikkumavara oli turvallisuussyistä tehty pieneksi, jotteivät kokemattomat oppilaat saisi konetta vahingossa sakkaamaan. 

Alkeisliitokoneet laukaistiin lentoon pitkällä kumiköydellä, jonka noin tusinan verran kurssilaisia jännitti kireäksi maahan ja päästi sen irti lennonopettajan antamasta merkistä. Ensimmäiset lennot olivat yleensä vain kymmenien sekuntien pituisia. Jokainen oppilas pääsi lentämään omalla vuorollaan, osoitettuaan ensin riittävää koneen ohjaamisen tuntemusta. Tämäntyyppinen lentotoiminta vaati koko ryhmältä korkeaa kuria ja täsmällisyyttä, mikä oli sopusoinnussa kansallissosialistisen kasvatuksen kanssa.

Myöhemmin kurssilaiset saivat lennettäväkseen muitakin, kehittyneempiä purjekonetyyppejä. Lentämisen lisäksi NSFK:n jäsenet myös rakensivat liitokoneita piirustusten pohjalta. 

## Arvomerkit

## Koulutus
Purjelentokoulutus jakautui eritasoisiin luokkiin ja samanlainen järjestelmä oli tuohon aikaan käytössä muuallakin, myös Suomen purjelentokoulutuksessa.

* A-tutkinto (vähintään 15. ikävuonna)
** vähintään 30 koululentoa, 5 koesuoritusta
** suoran lennon osaaminen, startit ja laskeutumiset

* B-tutkinto (väh. 16. ikävuonna)
** vähintään 20 koululentoa, 5 koesuoritusta
** kaartojen osaaminen
** virheettömät kaarrot ja maaliinlasku

* C-tutkinto (väh. 17. ikävuonna)
** harjoituspurjelentokoneen hallinta (suoritukset kuten A- ja B-tutkinnossa)
** vähintään 20 koululentoa, 5 koesuoritusta

* Luokan I moottorilentäjän lupakirja (18 vuotta täyttäneille)
** lentoonlähtö lentokonehinauksella, syvempi moottorilentäjältä vaadittavan teorian tuntemus

## Aiheesta muualla

* Axis History Factbook
Sikorski

**Sikorski** tai **Sikorsky** tarkoittaa:

;henkilöitä:
*Daniel Sikorski (s. 1987), itävaltalainen jalkapalloilija
*Igor Sikorsky (1889–1972), venäläis-yhdysvaltalainen ilmailun pioneeri
*Kazimierz Sikorski (1895–1986), puolalainen säveltäjä, musiikkiteoreetikko ja musiikkipedagogi
*Radosław Sikorski (s. 1963), Puolan ulkoministeri
*Władysław Sikorski (1881–1943), Puolan toisen maailmansodan aikaisen pakolaishallituksen johtaja

;muita merkityksiä:
*Sikorsky Aircraft, yhdysvaltalainen helikopterivalmistaja, jonka helikopterimalleja ovat:
** Sikorsky S-55
** Sikorsky S-61
** Sikorsky S-76
Nalle Puh – yhtä juhlaa

**"Nalle Puh – yhtä juhlaa"** (*Winnie the Pooh Seasons of Giving*) on vuonna 1999 valmistunut Disneyn piirroselokuva. Pääosissa alkuperäisessä versiossa ovat muun muassa Peter Cullen ja Jim Cummings.

Videolle on koottu kolme kylmän vuodenajan tarinaa. 

## Ääniroolit

## Lähteet

## Aiheesta muualla
*
Graduation

__NOTOC__
**Graduation** on hip hop -tuottaja-artisti Kanye Westin kolmas studioalbumi vuodelta 2007. Albumi voitti Grammy-palkinnon parhaana rap-albumina vuonna 2007. Albumia myytiin Yhdysvalloissa ensimmäisellä viikollaan 957&nbsp;000 kappaletta.

Albumi nousi Yhdysvalloissa Billboard 200 -listan ensimmäiselle sijalle. Suomessa se nousi virallisen albumilistan sijalle 16.

## Kansitaide
Albumin kannen on suunnitellut japanilainen nykytaiteilija Takashi Murakami. Albumin kantta, kuten Kanye Westin kahden aikaisemmankin albumin *[[The College Dropout]]in* ja *[[Late Registration]]in*, sekä Westin livealbumin *[[Late Orchestration]]in* kansia koristaa Kanye Westin maskotti Dropout Bear.

## Mainonta
Heinäkuussa 2007 West vaihtoi albumin julkaisupäivän 18. syyskuusta 11. syyskuuhun, eli samaan päivämäärään, jolloin 50 Centin kolmas studioalbumi *[[Curtis]]* julkaistaisiin. 50 Cent sanoi lopettavan uransa, jos hänen albuminsa myisi huonommin kuin Westin. Näin kävi, mutta hän ei kuitenkaan lopettanut uraansa.

## Kappaleet
# 
# 
# 
# 
#  
# 
#  
#  
#  
# 
# 
#  
# 

;iTunes & Australian, Japanin ja Britannian painokset
# Good Night (feat. Al Be Back & Mos Def)

;iTunes & Australian ja Japanin painokset
# Bittersweet" (feat. John Mayer) (Australian/iTunes/Japan bonus track)

## Myynti ja vastaanotto
RIAA myönsi albumille seitsenkertaisen platinalevyn, kun sen myynti ylitti seitsemän miljoonan rajan tammikuussa 2024.

### Vastaanotto
* Metacritic: 79/100
* AllMusic: 
* Entertainment Weekly: B–

## Listasijoitukset

## Lähteet
Bob Wilber

**Bob Wilber** (15. maaliskuuta 1928 New York – 4. elokuuta 2019) oli yhdysvaltalainen jazzklarinetisti ja -saksofonisti. Hän on tehnyt yhteistyötä lukuisten maailmanluokan bandleadereiden kanssa ja perustanut omiakin yhtyeitään. Hän oli Sidney Bechet'n varhainen suojatti. Muita jazzmuusikoita, joiden kanssa Wilber on työskennellyt, ovat muiden muassa Eddie Condon, Bobby Hackett ja Kenny Davern.

Wilber oli yksi *Cotton Club* -elokuvan (Coppola, 1984) musiikin tekijöistä. Työstään siinä hän sai John Barryn kanssa Grammy-palkinnon.

Wilberiltä on ilmestynyt muistelmateos *Music Was Not Enough*. Hänestä tehtiin vuonna 1998 Hamilton Collegen musiikin kunniatohtori Clintonissa, New Yorkin osavaltiossa. 

## Lähteet

## Aiheesta muualla
* Allmusic.com: Bob Wilber
Stefan Petzner

**Stefan Petzner** (s. 17. tammikuuta 1981) on itävaltalainen poliitikko ja entinen Itävallan tulevaisuuden liitto -puolueen puheenjohtaja.

Petzner nousi yksimielisesti puolueen puheenjohtajaksi lokakuussa 2008 auto-onnettomuudessa kuolleen Jörg Haiderin seuraajaksi. Samassa kuussa Petzner kertoi, että hänellä oli Haiderin kanssa vuosia kestänyt suhde, jonka tämän vaimo hyväksyi. Pian tämän jälkeen Petzner erotettiin puheenjohtajan tehtävistä. Uudeksi puheenjohtajaksi valittiin Josef Bucher, jonka avustajana Petznerin on määrä toimia.

## Lähteet
Keijo Kousa

**Keijo Kousa** (s. 27. heinäkuuta 1959 Myrskylä) on entinen suomalainen jalkapalloilija. Hän pelasi keskushyökkääjänä tai keskuspuolustajana.

Kousa pelasi koko SM-sarjauransa Kuusysissä vuosina 1982–1993. Urallaan hän voitti viisi Suomen mestaruutta sekä neljä SM-hopeaa. Liigaotteluita hänelle kertyi kaikkiaan 251 ja niissä hän teki 55 maalia. Kousa on voittanut Kuusysissä myös Suomen Cupin kahdesti vuosina 1983 ja 1987.

Maajoukkueessa Kousa debytoi 24. toukokuuta 1981 MM-karsintaottelussa Saksaa vastaan. Urallaan hän pelasi yhteensä 18 maaottelua, joissa hän teki 4 maalia.

Kousa on tunnettu myös siitä, että hän sai vuonna 1989 UEFA:lta viiden vuoden pelikiellon eurocupeihin kiitettyään tuomaria ja sylkäistyään kenttään protestiksi ulosajostaan.

Kousan lapset Jenni ja Mikko ovat menestyneet myös urheilun saralla.

## Lähteet

## Aiheesta muualla
*Kuvia Kousasta. Google-kuvahaku
Dick Hyman

**Richard "Dick" Hyman** (s. 8. maaliskuuta 1927) on yhdysvaltalainen jazzpianisti ja -säveltäjä. Hän on tyylillisesti monipuolinen muusikko, joka on tehnyt yhteistyötä muiden muassa Red Norvon, Benny Goodmanin, Arthur Godfreyn, Leonard Featherin ja Ruby Braffin kanssa. Hän on myös säveltänyt musiikkia televisioon ja elokuviin. Jälkimmäisiin kuuluu Woody Allenin ohjauksia.

Hyman oli Bafta-ehdokkaana työstään Norman Jewisonin elokuvassa *[[Kuuhullut]]* (1987). Hän voitti vuonna 1981 Emmy-palkinnon.

## Aiheesta muualla
* Allmusic.com: Dick Hyman 
* Hymanin viralliset kotisivut
Batman & Teräsmies: Ässäpari ja Jokeri

**Batman & Teräsmies: Ässäpari ja Jokeri** () on vuonna 1998 suoraan VHS:lle julkaistu DC-animaatiouniversumiin kuuluva elokuva, joka on koostettu *[[Teräsmies (animaatiosarja)|Teräsmies]]*-animaatiosarjan jaksoista 29&ndash;31.

Elokuva on Suomessa julkaistu ensin VHS:lle ja myöhemmin myös DVD:lle. Molemmat julkaisut sisältävät suomenkielisen dubbauksen ja DVD-julkaisu myös tekstityksen.

## Juoni
*[[Jokeri (sarjakuvahahmo)|Jokeri]]* ja *[[Harley Quinn|Harlekiini]]* varastavat 20 kiloa arvokasta kryptoniittia, jonka voima voi tappaa *[[Teräsmies|Teräsmiehen]]*. Rahapulasta kärsivä Jokeri tekee kaupat Teräsmiehen arkkivihollisen, *[[Lex Luthor]]in* kanssa: jos Jokeri tappaa Teräsmiehen, tämä saa miljardin dollarin palkkion. *[[Batman]]* ja Teräsmies yrittävät saada Jokerin apureineen satimeen ennen kuin tämä ehtii tehdä konnuuksia.

## Ääninäyttelijät

Suomenkielisen version ohjasi ja käänsi Jaana Bister.

## Lähteet
Emil Andersson

**Emil Andersson** (s. 14. marraskuuta 1979) on ruotsalainen riistamaaliampuja ja maailmanmestari.

Andersson on voittanut urallaan henkilökohtaisen maailmanmestaruuden 10 m liikkuvassamaalissa Plzeňissä 2008 ja Heinolassa 2009. Lisäksi hänellä on useita muita MM-mitaleita.
## Lähteet
*
*
*
*
Rantahaka

**Rantahaka** on Kotkassa lähellä Haminan rajaa sijaitseva asuinalue. Lähimmät naapurikaupunginosat ovat Kotkan puolella Saksala ja Haminassa Neuvoton. Palveluihin ja alueella toimiviin yrityksiin kuuluvat Hotelli Leikari sekä Kyösti Suutari Oy:n ja V. A. Suutarin puutarhat.

## Liikenne

Rantahaassa on osittain Haminan puolella sijaitseva tieliikenteen liittymä, jossa risteävät Helsingin ja Vaalimaan välinen valtatie 7, Helsingin ja Haminan välinen seututie 170 sekä Kotkan keskustan, Kouvolan ja Mikkelin välinen valtatie 15. Kotkan Kyminlinnan ja Rantahaan välillä valtatie 15 kulkee samassa väylässä valtatie 7:n kanssa moottoritienä.

Rantahaan pikavuoropysäkin kautta ajetaan Helsingin, Haminan, Lappeenrannan ja Joensuun välisiä vuoroja, yhteyksiä Kotkasta ja Haminasta Kouvolaan ja Lahteen sekä Kotkan ja Haminan välisiä seutulinjoja.

Kouvolan ja Kotkan sataman väliset taajamajunat pysähtyvät Tavastilan seisakkeella, josta on Rantahakaan noin viisi kilometriä matkaa. Noin 500 metriä Rantahaasta länteen sijaitsee Tavastilan tienhaara eli seututie 170:n ja Tavastilantien risteys, josta on paikallisbussilla yhteys Tavastilan seisakkelle.
Carson (Kalifornia)

**Carson** on kaupunki Los Angelesin piirikunnassa Kaliforniassa Yhdysvalloissa. Vuoden 2009 väestölaskennan mukaan kaupungissa on 92&nbsp;255 asukasta. Kaupungin pinta-ala on 49,12 neliökilometriä. Carson sijaitsee 20 kilometriä Los Angelesin keskustan eteläpuolella.

Carsonin alueella sijaitsee StubHub Center, joka on kahden Major League Soccer -seuran, Los Angeles Galaxyn ja Chivas USA:n, kotikenttä.

Carsonin väestö on monikulttuurista. Enemmistö alueen väestöstä on etniseltä taustaltaan latinoja, afroamerikkalaisia ja aasialaisia.

## Lähteet

## Aiheesta muualla
Himmennin (kamera)

**Himmennin** on kameran osa, jonka avulla säädetään filmille tai digitaalikameran ollessa kyseessä kuvakennolle pääsevän valon määrää aikayksikössä.

Tekniseltä kannalta himmennin on aukko, jonka halkaisija on yleensä säädettävissä - puhekielessä himmennintä tai sen suhteellista kokoa ilmaisevaa numeroarvoa kutsutaankin usein yksinkertaisesti "aukoksi".

## Katso myös
*Aukkosuhde
*Valotusaukko
Titian Ramsay Peale

**Titian Ramsay Peale** (2. marraskuuta 1799 Philadelphia – 13. maaliskuuta 1885 Philadelphia) oli huomattava yhdysvaltalainen luonnontieteilijä, maalari ja valokuvaaja.

Titianin isä oli yhdysvaltalainen luonnontieteilijä Charles Willson Peale. Titian oli perheen kuudestoista ja nuorin lapsi. Jo nuorena hän avusti isäänsä tämän monilla tutkimus- ja keräysretkillä, joilla he keräsivät aineistoa Peale Museumiin. Perhe muutti Philadelphian lähelle Germantowniin, missä Titian opetteli keräämään ja piirtämään perhosia ja muita hyönteisiä. Vanhempien veljiensä tavoin Titian auttoi museonäytteiden säilömisessä ja varastoinnissa. Hän opiskeli anatomiaa Pennsylvanian yliopistossa.

Titianin piirustuksia julkaistiin Thomas Sayn *American Entomology*ssa jo vuonna 1816, ja pian tämän jälkeen hänet äänestettiin *Academy of Natural Sciences*-seuran jäseneksi. 1817 Titian otti osaa ANS:n retkelle Floridaan ja Georgiaan yhdessä Sayn, George Ordin ja William Macluren kanssa. Hän toimi Sayn apulaisena myös Rocky Mountains-retkellä 1819. Jälkimmäisen retken antina Peale luovutti 122 piirrostaan ANS:lle.

Peale tuotti piirroksia Sayn *American Entomology* (1824-28) ja Charles Lucien Bonaparten *American Ornithology* (1825-33) teoksiin. Hän teki keräysmatkan Floridaan myös Bonaparten kanssa.

1831 Peale julkaisi pamfletin nimeltä *Circular of the Philadelphia Museum: Containing Direction for the preservation and preparation of objects of natural history*. Peale Museumin maine kasvoi maailmanlaajuiseksi. Titian kehitteli tehokkaan menetelmän perhosten varastointiin, jossa näyte suljettiin tiiviiseen lasikantiseen laatikkoon.

Vuosina 1838–1942 Peale osallistui luonnontieteilijöiden johtajana *Peacock*-laivalla tehtyyn *United States Exploring Expedition* -tutkimusretkeen, jota johti luutnantti Charles Wilkes. Retkellä Peale keräsi ja säilöi suuren määrän luonnonhistoriallisia näytteitä ja toimitti niitä museoonsa. Peale kirjoitti matkastaan raportin *Mammalia and Ornithology* (1848). Raportti oli kuitenkin keskentekoinen ja sai tyrmäävän vastaanoton Wilkesin ja John Cassinin taholta. Cassin palkattiin laatimaan täydellinen raportti, joka julkaistiin 1858.

1. toukokuuta 1843 taloudelliset vaikeudet pakottivat Pealen myymään vararikkoisen museonsa Isaac Brown Parkerille. Näihin aikoihin hänen vaimonsa ja Florida-niminen tyttärensä kuolivat. Peale sai viran Yhdysvaltain patenttitoimistosta (U.S. Patent Office) Washingtonissa ja hänestä tuli yhdysvaltalaisen valokuvauksen pioneeri. Hän alkoi myös maalata öljyväreillä.

Peale kuvaili ja nimesi toistakymmentä tieteelle uutta lintulajia, muun muassa havaijinviirumesikon (*Chaetoptila angustipluma*) ja australiansuohaukan (*Circus approximans*).

## Teoksia
* *Lepidoptera Americana: or Original Pictures of the Moths and Butterflies of North America*. Philadelphia. 1833.

## Lähteet
* The Peale collection
* Florida Naturalists
### Viitteet
Paul Motian

**Stephen Paul Motian** (25. maaliskuuta 1931 Philadelphia, Yhdysvallat – 22. marraskuuta 2011 New York, Yhdysvallat) oli yhdysvaltalainen jazzrumpali ja -säveltäjä. Hän vietti lapsuutensa Providencessa ja soitti alun perin kitaraa, mutta siirtyi rumpuihin jo lapsena. Uransa varrella hän on tehnyt yhteistyötä muiden muassa Thelonious Monkin, Bill Evansin, Paul Bleyn ja Keith Jarrettin kanssa. Näiden  ja erityisesti Evansin kanssa työskennellessään hän kehitti omaa tyyliään ja nosti omalta osaltaan rumpalin pianistin säestäjän roolista tasavertaiseksi muusikoksi. Evansin jälkeen hän työskenteli Jarretin kanssa, ja tänä aikana hänen tyylinsä vapautui entisestään.

Motian on myös orkesterinjohtaja. Hänen kanssaan ovat tunnetussa triossa soittaneet Bill Frisell ja Joe Lovano. Hän teki nelisenkymmentä omaa levyä, joista ensimmäisen vuonna 1972. Hän kävi Suomessa esiintymässä kymmenkunta kertaa.

Motian kuoli myelodysplastiseen oireyhtymään, joka on harvinainen verisairaus.

## Diskografiaa

### Orkesterinjohtajana
*Conception Vessel (ECM, 1973)
*Tribute (ECM, 1974)
*Dance (ECM, 1977)
*Le Voyage (ECM, 1979)
*Psalm (ECM, 1982)
*The Story of Maryam (Soul Note, 1984)
*Jack of Clubs (Soul Note, 1985)
*It Should've Happened a Long Time Ago (ECM, 1985)
*Misterioso (Soul Note, 1986)
*One Time Out (Soul Note, 1987)
*Monk in Motian (JMT, 1988)
*On Broadway Volume 1 (JMT, 1989)
*On Broadway Volume 2 (JMT, 1989)
*Bill Evans (JMT, 1990)
*Motian in Tokyo (JMT, 1991)
*On Broadway Volume 3 (JMT, 1991)
*Paul Motian and the Electric Bebop Band (JMT, 1992)
*Trioism (JMT, 1993)
*Reincarnation of a Love Bird (JMT, 1994)
*At the Village Vanguard (JMT, 1995)
*Sound of Love (Winter & Winter, 1995 [1997])
*Flight of the Blue Jay (Winter & Winter, 1998)
*Trio 2000 + One (Winter & Winter, 1997 [1999])
*Play Monk and Powell (Winter & Winter, 1998 [1999])
*Europe (Winter & Winter, 2000 [2001])
*Holiday for Strings (Winter & Winter, 2001 [2002])
*I Have the Room Above Her (ECM, 2004 [2005])
*Garden of Eden (ECM, 2004 [2007])
*On Broadway Vol. 4 or The Paradox of Continuity (Winter & Winter, 2005)
*Time and Time Again (ECM, 2006)
*Live at the Village Vanguard (Winter & Winter, 2006 [2007])
*Live at the Village Vanguard Vol. II (Winter & Winter, 2006 [2008])
*Live at the Village Vanguard Vol. III (Winter & Winter, 2006 [2010])
*On Broadway Volume 5 (Winter & Winter, 2009)
*Lost in a Dream (ECM, 2010)
*The Windmills of Your Mind (Winter & Winter, 2011)

**Tethered Moon** (Trio yhdessä Masabumi Kikuchi ja Gary Peacock kanssa)
*First Meeting (Winter & Winter, 1990–91, [1997])
*Tethered Moon (King/Paddle Wheel, 1992, Evidence, 1993)
*Triangle (King/Paddle Wheel, 1993)
*Tethered Moon Play Kurt Weill (JMT, 1995)
*Chansons d’Édith Piaf (Winter & Winter, 1999)
*Experiencing Tosca (Winter & Winter, 2004)

## Lähteet
Sigebert III

**Sigebert III** (n. 630 – 1. helmikuuta 656) oli Austrasian kuningas 634–656. Hän oli Dagobert I:n vanhin poika. Sigebert oli ensimmäisiä merovingikuninkaita, jolla ei enää ollut todellista valtaa. Hänen sijastaan kuningaskuntaa hallitsivat ylimystö ja mahtavat käskynhaltijat, major domukset.

Sigebertin isä, koko frankkien valtakunnan kuningas Dagobert I teki hänestä Austrasian kuninkaan vuonna 634. Lapsikuninkaan puolesta hallitsivat ensin Kölnin piispa Chunibert ja herttua Adalgisel. Dagobertin kuoltua valtaa pitivät Chunibert ja major domus Pipin I. Pipinin kuoltua valta siirtyi Pipinin pojalle Grimoaldille, josta tuli major domus 643. Grimoald sai myös suostuteltua tuolloin vielä ilman perillistä olleen Sigebertin adoptoimaan oman poikansa Kildebertin. Myöhemmin Sigebert sai kuitenkin pojan, Dagobert II:n.

Kun Sigebert III kuoli, Grimoald lähetti Dagobertin luostariin Irlantiin ja julisti poikansa Kildebertin Austrasian kuninkaaksi.

## Katso myös
*Luettelo frankkien kuninkaista

## Lähteet
Michael Jakosits

**Michael Jakosits** (s. 21. tammikuuta 1970 Homburg) on saksalainen ampuja ja olympiavoittaja. Hän voitti kultaa Barcelonan olympialaisissa 1992 10 metrin olympiakiväärikilpailussa . 

## Lähteet
Cestiuksen pyramidi

**Cestiuksen pyramidi** (, ) on antiikkinen hautamuistomerkki Roomassa.

Egyptin pyramideja jäljittelevä, mutta esikuviaan huomattavasti suipompi monumentti rakennettiin roomalaisen virkamiehen ja kansantribuunin Gaius Cestius Epulon viimeiseksi leposijaksi 18–12 eaa. Se on rungoltaan tiilellä päällystettyä betonia, joka on verhottu marmorilaatoin. Perustukset ovat travertiinia. Sisällä on holvattu yksinkertainen hautakammio mitoiltaan (pituus) 5,95 m × (leveys) 4,10 m × (korkeus) 4,80 m. Hautamuistomerkin korkeus on 27 metriä. Pyramidi sijaitsee Ostian satamakaupunkiin johtavan ulosmenotien Via Ostiensiksen varrella lähellä Porta San Paolon kaupunginporttia, protestanttisen hautausmaan (*Cimitero acattolico*) kupeessa. Pyramidi on säilynyt erinomaisesti, koska se liitettiin osaksi Rooman puolustusjärjestelmää Aurelianuksen muuria.

Monumentissa on piirtokirjoitus, joka kuuluu:
::OPVS · APSOLVTVM · EX · TESTAMENTO · DIEBVS · CCCXXX | ARBITRATV | PONTI · Publii · Filii · CLAudia tribu · MELAE · HEREDIS · ET · POTHI · Liberti

::*Rakennustyöt saatettiin loppuun testamentin mukaisesti 330 päivässä niin kuin perijä [Lucius] Pontius Mela, Publiuksen poika Claudiusten suvusta, ja [[Libertus|vapautettu]] Pothus hyväksi näkivät.*

::C · CESTIUS · L · F ·  POB ·  EPULO · PR ·  TR · PL | VII · VIR · EPULONUM

::*Gaius Cestius, Luciuksen poika Pobilian suvusta, epulones-pappiskollegion jäsen, [[preettori]], [[Tribuuni|kansantribuuni]], [[Triumviri|septemvir]] epulonum (virallisten juhlapitojen toimitsija).*

## Lähteet

## Aiheesta muualla
*Vedute di Roma: Kalervo Koskimiehen kuvia
Costa Luminosa

**Costa Luminosa** on italialaisen Costa Crociere -yhtiön risteilyalus, joka valmistui toukokuussa 2009.

## Rakentaminen
Alus tilattiin Fincantierilta Porto Margherasta Venetsiasta. Sen köli laskettiin 5. lokakuuta 2007 telakkanumerolla 6155 ja alus laskettiin vesille 30. kesäkuuta 2008. Se luovutettiin genovalaiselle Costa Crociere SpA:lle 1. toukokuuta 2009.

Laiva kastettiin virallisesti 5. kesäkuuta 2009 kello 22.00 Genovassa, Pohjois-Italiassa yhdessä *[[Costa Pacifica]]n* kanssa ja ne pääsivät Guinnessin ennätysten kirjaan otsikolla ”Eniten saman varustamon aluksia kastettu saman päivän aikana”.

Aluksella oli viisi ravintolaa, 13 baaria, 4D-elokuvateatteri, kolmikerroksinen teatteri, casino ja neljä uima-allasta.

## Liikennöinti
*Costa Luminosa* aloitti liikennöinnin Venetsiasta Bariin 5. toukokuuta 2009. Nykyään se risteilee Välimerellä, Pohjois-Euroopassa ja Lähi-idässä.

## Lähteet

## Aiheesta muualla
Costa Pacifica

**Costa Pacifica** on Costa Crocieren vuonna 2009 valmistunut risteilyalus. Laivan teemana on musiikki.

## Rakentaminen
Alus tilattiin 14. joulukuuta 2005 Fincantierin Sestri Ponenten telakalta Genovasta Italiasta. Sen köli laskettiin telakkanumerolla 6148. Aluksen keulaosa laskettiin 24. heinäkuuta 2007 vesille Fincantierin Palermon telakalla ja se hinattiin Genovaan, jossa se liitettiin Genovassa valmistettuun peräosaan. Alus laskettiin vesille 30. kesäkuuta 2008 ja  se oli koeajoissa maaliskuussa 2009. Alus luovutettiin 29. toukokuuta Costa Crociere SpA:lle Genovassa Italiassa, jossa se kastettiin 5. kesäkuuta 2009 kello 23.00 Suomen aikaa yhdessä Costa Luminosan kanssa kumminaan artisti Noa ja ne pääsivät Guinnesin ennätystenkirjaan.

## Käyttöhistoria
Alus aloitti risteilyt 5. kesäkuuta 2009. Vuoden 2011 syksyllä alus siirrettiin tekemään risteilyitä Brasiliasta.

## Lähteet

## Aiheesta muualla
Costa Mediterranea

**Costa Mediterranea** on Costa Crocieren omistama risteilyalus. Se risteilee Välimerellä, Atlantilla, Karibialla, Etelä-Amerikassa ja Pohjois-Euroopassa.

## Rakentaminen
Alus on tilattu Suomesta Kværner Masa-Yardsin Helsingin Uudella Telakalta. Sen köli laskettiin telakkanumerolla 502 ja alus laskettiin vesille 24. syyskuuta 2002. Se oli koeajoissa Itämerellä 27.–30. huhtikuuta 2003. Alus luovutettiin Helsingissä Costa Crociere SpA:lle Genovaan Italiaan 22. toukokuuta.

## Käyttöhistoria

Alus lähti 23. toukokuuta 2003 Helsingistä Genovaan. Matkalla alus poikkesi Hampurissa 26. toukokuuta, Doverissa 28. toukokuuta, Le Havressa 30. toukokuuta ja Barcelonassa 4. kesäkuuta. Kaikissa satamissa alusta editeltiin matkatoimistoille, lehdistöille ja paikallisille. Se saapui 6. kesäkuuta Napoliin, jossa seuraavana päivänä kastettiin *Costa Mediterraneaksi* kumminaan espanjalainen näyttelijätär Ines Sastre. Alus saapui 9. kesäkuuta Genovaan, jossa se esiteltiin Italian lehdistölle ja matkanjärjestäjille. Se aloitti neitsytmatkansa 16. kesäkuuta Genovasta kiertäen kahdeksan vuorokautta Välimerta poiketen Espanjassa, Marokossa ja Portugalissa. Suuren kysynnän vuoksi järjestettiin toinen ”neitsytmatka”, joka kesti viisi vuorokautta 24. kesäkuuta alkaen. Alus vieraili tällä kertaa Napolissa, Tunisissa, Palma de Mallorcalla ja Barcelonassa. Ensimmäisen kesän alus teki seitsemän vuorokauden risteilyitä Välimerellä.

## Lähteet

## Aiheesta muualla
* Costa Cruisesin viralliset kotisivut
Lode

**Lode** (myös **von Lode**) on vanha baltiansaksalainen aatelissuku, jonka suomalainen haara introdusoitiin myös Ruotsin ja Suomen ritarihuoneisiin. Suku on lähtöisin Bremenistä, Ala-Saksista ja vaikutti tanskalaiskaudella Vironmaalla. Suku rakennutti 1200-luvulla Kalvin kartanon Viroon, Suomenlahden rannalle ja hallitsi kartanoa 1600-luvun lopulle. Ruotsiin suku siirtyi ”Liivinmaalta” ja introdusoitiin vuonna 1631 Ruotsin ritarihuoneeseen sen järjestäytyessä sukuna numero 173, nimellä **Lode från Livland**. Suomen Ritarihuoneen järjestäytyessä vuonna 1818 suku sai numeron 10. Aiemmin suku on käyttänyt nimestään myös muotoja *Loth*, *Logde* ja *von Lode*.

## Suvun jäseniä
* Jürgen Lode (1661–1730), eversti
* Johan Herman Lode (1739–1817), Kyminkartanon läänin maaherra
* Jöran Wilhelm Lode (1742–1799), Vaasan ja myöhemmin Turun hovioikeuden presidentti
* Otto Herman Lode, Suomen pankin pääjohtaja vuosina 1820–1827, Johan Herman Loden poika
* *Reinhold Johan Lode*, everstiluutnantti
* Karl Leonhard Lode (1752–1816) eversti, Suomen sodan sankari, Reinhold Johan Loden poika
* *Torsten Vilhelm Lode* (1796–1867), everstiluutnantti, Karl Leonhard Loden poika
* Torsten Leonard Lode (1855–1924), kenraalimajuri

## Lähteet
Tapahtuma

**Tapahtuma** voi tarkoittaa seuraavia:

* tapahtuma, mikä hyvänsä tietyssä paikassa tiettynä hetkenä esiintyvä ilmiö, ainutkertainen tai toistuva
* tapahtuma, todennäköisyysteoriassa jonkin kokeen mahdollinen tulos, jolle voidaan määrittää todennäköisyys; matemaattisessa mallissa tietyt ehdot täyttävä perusjoukon osajoukko
* tapahtuma, suhteellisuusteoriassa aika-avaruuden piste (tai piste tiettynä hetkenä)
* tapahtuma, yleisötilaisuus
* tapahtuma (), tapahtumaohjatussa ohjelmoinnissa käsiteltävä asia
Adoraatio

**Adoraatioksi** (, palvoa) kutsutaan katolisessa kirkossa vietettävää sakramentin palvontaa, missä messussa pyhitetty ehtoollisleipä eli hostia asetaan alttarille tai vastaavaan paikkaan julkista kunnioitusta varten.

Pyhitettyä ehtoollisleipää säilytetään adoraation aikana erillisessä astiassa, monstranssissa. Adoraation lopuksi pappi siunaa seurakunnan kohottamalla sitä kohti monstranssin, jossa siis siunattu ehtoollisleipä on.

Katolisen kirkon lisäksi Pyhän Eukaristian adoraatiota vietetään useissa anglokatolisissa seurakunnissa ja joissain korkeakirkollisissa luterilaisissa ryhmissä kuten aKF.

## Lähteet
Pilkka

**Pilkka** on puun runkoon kuorta leikkaamalla tehty merkki. Pilkka voi olla esimerkiksi rajan tai myytäväksi tai kaadettavaksi tarkoitetun puun merkki, mutta myös muistomerkki, kuten karsikkopuussa. 

Myytäväksi tarkoitetun metsän pilkat voitiin tehdä *pilkka-* eli *leimakirveellä*. Ensin terällä lyötiin rungosta kuorta pois, eli tehtiin pilkka, ja sitten pilkkaan lyötiin hamarapuolella leima. Hamarapuoli toimi leimasimen tavoin jäljentäen puuhun tietyn, erotettavissa olevan merkin, jonka perusteella tiedettiin puun omistaja tai ostaja. Sana *[[leimikko]]* on tullut leimakirveillä lyödyistä leimoista, vaikka nykyisin leimikoita ei enää leimatakaan. Kaadettuihin puihin leima lyötiin pölkyn päähän. 

Sana pilkka on muunnos sanasta *pilkku* eikä siis ole läheistä sukua sanalle *pilkkoa*, vaikka sen tekemisessä kirvestä käytetäänkin. Toisinaan sanaa pilkka käytetään myös joistakin muista pilkuista kuin puun runkoon tehdyistä.

## Lähteet
*www.farmit.fi: Leimikonteko on puun myyjän tilipäivä
*Mettäpomo, metsätyösanasto
Suomen maakuntien vaakunat

Tämä artikkeli on luettelo **Suomen maakuntien vaakunoista**. Myös monet maakuntaliput pohjautuvat vaakunoihin.

## Nykyisten maakuntien vaakunat

## Entisen maakunnan vaakuna

## Historiallisten maakuntien vaakunat
Tarzanin pedot

**Tarzanin pedot** (*The Beasts of Tarzan*) on Edgar Rice Burroughsin kolmas Tarzan-romaani vuodelta 1914. Sen tapahtumat sijoittuvat pari vuotta edellisen kirjan jälkeen. Tarzan on naimisissa ja asuu Englannissa Greystoken kartanossa Lontoossa. Perheessä on noin vuoden ikäinen Jack-poika.

## Aiheesta muualla

*Tarzanin pedot ilmaisena kokotekstinä Gutenberg-projektissa 
*Edgar Rice Burroughs Summary Project page for ''The Beasts of Tarzan''
Costa Atlantica

**Costa Atlantica** on Costa Crocieren omistama risteilyalus. Sisaralus on *[[Costa Mediterranea]]*. Laiva on rakennettu Suomessa Kværner Masa-Yardsin Helsingin Uudella Telakalla. Alus risteilee Pohjois-Euroopassa, Välimerellä, Karibialla, Yhdysvalloissa ja Kanadassa.

## Rakentaminen
Alus tilattiin Kvaerner Masa Yardin Hietalahden telakalta Helsingistä. Sen köli laskettiin telakkanumerolla 498 ja alus laskettiin vesille 11. marraskuuta 1999 nimettynä *Costa Atlanticaksi*. Alus läpäisi koeajot 15.–20. toukokuuta 2000 ja se luovutettiin Genovaan Italiaan Costa Crociere SpA:lle 30. kesäkuuta.
 
## Käyttöhistoria
Alus saapui 4. heinäkuuta 2000 Venetsiaan, mistä se aloitti 16. heinäkuuta ensimmäisen risteilynsä itäisellä Välimerellä. Alus on risteillyt tämän jälkeen pääsääntöisesti kesät Välimerellä ja talvet Karibialla.

## Lähteet

## Aiheesta muualla

* Costa Cruisesin viralliset kotisivut
Hugh Whistler

**Hugh Whistler** (1889 Mablethorpe, Englanti–7. heinäkuuta 1943) oli englantilainen lintutieteilijä.

Hugh Whistlerin isä oli majuri Fuller Whistler. Whistler opiskeli Aldenham Schoolissa. Hän palveli Intian poliisivoimissa Punjabissa 1909–1926. Täällä hän tutki ja keräsi lintuja. Palattuaan Englantiin hän jatkoi intialaisten lintujen tutkimista. Hän suoritti keräilymatkoja myös Espanjaan ja Albaniaan, usein Claud Buchanan Ticehurstin seurassa.

Whistler avioitui 2. lokakuuta 1925 Margaret Joan Ashtonin kanssa ja heille syntyi kaksi lasta: Benedicta ja Ralf Ashton.

Whistler julkaisi *Popular Handbook of Indian Birds* 1928. Hän toimitti kirjasta kaksi uusintapainosta ja kolmas ilmestyi hänen kuolemansa jälkeen.

Eläkkeelle jäätyään Whistler asui Battlessa, Itä-Sussexissa, ja toimi rauhantuomarina. Hän liittyi British Ornithologists' Unioniin 1913 ja toimi seuran varapuheenjohtajana 1940. Sussexin yliopiston *Whistler Prize*, joka myönnetään parhaasta luonnonhistoriallisesta tai arkeologisesta esseestä, on nimetty hänen kunniakseen. Hänen 17&nbsp;000 linnunnahan kokoelmansa on sijoitettu Natural History Museumiin.

Whistler kuvaili ja nimesi joitakin lintujen alalajeja, muun muassa pyrstötiaisen alalajin *aremoricus*.

## Lähteet
Ahtme

**Ahtme** on Kohtla-Järven kaupunginosa Itä-Virumaalla Virossa. Ahtme sijaitsee muiden Kohtla-Järven kaupunginosien tavoin erillään muista kaupunginosista. Asukkaita Ahtmessa on 18&nbsp;418 (1. tammikuuta 2010). Linnuntietä Ahtmen keskustasta on matkaa Ridakülaan 1,3 kilometriä, Puruun 1,3 km, Tammikuun 1,9 km, Jõhviin 3,7 km, Pajualuseen 2 km, Pargitaguseen 2,1 km ja Kukruseen 8,8 km.

Ahtme sai kaupunkioikeudet vuonna 1953, ja piti niitä vuoteen 1960, jolloin se liittyi Kohtla-Järveen.

Ahtmessa toimii nykyisin muun muassa Ahtmen vastapainevoimalaitos ().

## Osat

Ahtme jakautuu lisäksi seuraaviin ”osiin” ():

*Ahtme
*Iidla
*Pargitaguse
*Puru
*Tabori
*Tammiku
*Vana-Ahtme

## Lähteet

## Aiheesta muualla

*Ahtme Google Mapsissa
Carnifex

**Carnifex** on vuonna 2005 perustettu viisihenkinen deathcore -yhtye. Se on kotoisin Kalifornian San Diegosta, Yhdysvalloista.
__NOTOC__
## Historia

Carnifexin perustivat vuonna 2005 San Diegossa, Kaliforniassa yhtyeen nykyiset jäsenet Scott Lewis, Cory Arford ja Shawn Cameron, sekä entiset jäsenet Steve McMahon ja Travis. Kahden demonsa jälkeen he allekirjoittivat sopimuksen This City Is Burning Records -levy-yhtiön kanssa ja julkaisivat debyyttialbuminsa *[[Dead in My Arms]]in* 20. kesäkuuta 2007. Albumi menestyi kohtuullisesti.

Carnifex allekirjoitti myöhemmin sopimuksen Victory Recordsin kanssa vuonna 2008, jonka kautta julkaistiin yhtyeen toinen albumi *[[The Diseased and The Poisoned]]*.

## Albumit

* 
*  (demo)
* 
* 
* 
* 
* 
* 
* 
* 
* 

## Jäsenet
### Nykyiset

* Scott Lewis - laulu (2005–)
* Cory Arford - kitara (2005–)
* Ryan Gudmunds - kitara 
* Fred Calderon - basso
* Shawn Cameron - rummut (2005–)

### Entiset

* Jake Anderson - kitara
* Travis - kitara
* Andrew Lomas - kitara
* Alex Guajardo - kitara
* Andrew Negron - kitara
* Steve McMahon - basso
* Hamed Alidoust - basso

## Lähteet

## Aiheesta muualla

*
Ihanne

**Ihanne** on ihmisten luoma ideaalimielikuva jostain tilanteesta tai oliosta. Yleensä nämä tilanteet ovat myös tavoittelemisen arvoisia ellei jopa saavuttamattomia. Ihanteilla ei sinänsä tarvitse olla minkäänlaista materialistista vastinetta, vaan ne voivat olla täysin mielikuvituksen tuotetta. Ihanteet voidaan nähdä ihmisen toiminnan ohjaajana tai päämääränä, jota tulisi jäljitellä. Ihanteet kuvailevat usein olioihin liitettäviä positiivisia ominaisuuksia.

Ihanteiden ajatellaan usein olevan subjektiivisia: jokaisella ihmisellä on omat mielikuvansa mm. ihanneihmisestä (ks. hyve-etiikka) tai vaikkapa mieluisimmasta elämäntilanteesta.
Klassisessa filosofiassa esiintyviä kardinaalihyveitä voidaan pitää ihanneominaisuuksina, joita elämässä tulisi noudattaa. Tällaiset ihanteet muotoiltiin objektiivisiksi. Myös perinteisesti uskonnot luovat selkeitä ihannemalleja.

Yhteiskuntafilosofian alalla on yritetty jo kauan luoda mallia siitä, millainen on ihanneyhteiskunta. Muun muassa Karl Marx on luonut teorian yhteiskuntaideaalista, joka päättyy utopiaan.
Tarzanin poika

**Tarzanin poika** (*The Son of Tarzan*) on Edgar Rice Burroughsin neljäs Tarzan-romaani. Burroughsin 21. tammikuuta - 11. huhtikuuta 1915 välisenä aikana kirjoittaman tarinan julkaisi ensimmäisenä *All-Story Weekly* -lehti kuusiosaisena jatkosarjana 4. joulukuuta 1915 - 8. tammikuuta 1916. Kirjana sen julkaisi ensimmäisenä *A. C. McClurg & Co.* maaliskuussa vuonna 1917. 

Suomeksi kirjan julkaisi Karisto Valfrid Hedmanin suomentamana vuonna 1923. Seppo Ilmarin suomennoksen ovat julkaisseet Taikajousi vuonna 1966, Kauppakirjapaino vuonna 1971, WSOY vuonna 1974 ja Kirjayhtymä vuonna 1990.

Kirjan tarinaan pohjautuu elokuva *[[Tarzanin poika (elokuva)|Tarzanin poika]]* vuodelta 1939. Siinä pääosia esittävät Johnny Weissmuller ja nuori Johnny Sheffield.

## Lähteet

## Aiheesta muualla

*Tarzanin poika Gutenberg-projektissa 
*Edgar Rice Burroughs Summary Project page for ''The Son of Tarzan''
Myllykylä (Hamina)

**Myllykylä** (ruots. *Kvarnby*) on Haminan kylä, joka sijaitsee noin kahdeksan kilometriä Haminan keskustasta pohjoiseen. Kylä kuului Vehkalahden kuntaan vuoteen 2002 saakka. Alueen läpi kulkee Haminan ja Luumäen Taavetin välinen valtatie 26. Myllykylän pikavuoropysäkki palvelee kaukoliikenteen yhteyksiä Helsingin, Haminan ja Lappeenrannan välillä. Helsingin ja Joensuun välinen yöpikavuoro liikennöi päivittäin molempiin suuntiin Myllykylän kautta.
Pyhältö

**Pyhältö** on kylä Haminan kaupungissa, Kymenlaakson maakunnassa. Pyhältö kuului Vehkalahden kuntaan vuoden 2003 alkuun asti, jolloin Vehkalahti ja Hamina yhdistyivät. Kylä sijaitsee valtatie 26:n varrella noin 25 kilometriä Haminan keskustasta pohjoiskoilliseen. Pyhältö on Haminan pohjoisosien keskus, muita alueen kyliä ovat Ihamaa, Lankila ja Turkia.

## Historia

Pyhällön koulu aloitti toimintansa vuonna 1886 ja oli Vehkalahden vanhimpia kouluja. Kylän urheiluseura Pyry perustettiin vuonna 1933, mutta jo 1890-luvulla kylässä toimi Vehkalahden ensimmäinen urheiluseura Yritys. Pohjois-Vehkalahden metsästysyhdistys perustettiin Pyhällössä vuonna 1948. Suunnistuskilpailu Jukolan viesti järjestettiin Pyhällön ja Turkian kylien alueella vuonna 1971.

## Palvelut ja vapaa-aika

Kylässä toimii Pyhällön koulu, jossa annetaan opetusta peruskoulun 1–6-luokkalaisille sekä esikoululaisille. Myös päiväkoti toimii koulun yhteydessä. Kylän keskustasta löytyy lisäksi Kymen Seudun Osuuskaupan Sale-myymälä sekä urheilukenttä ja jääkiekkokaukalo. 

Urheilutoimintaa Pyhällössä järjestää Vehkalahden Veikkojen kyläosasto Pyhällön Pyry, ja metsästystoimintaa harjoittaa Pohjois-Vehkalahden metsästysyhdistys. Pyhällössä toimii myös oma kylätoimikunta. Matkailijoita kylässä palvelevat Mustaniemen leirintäalue ja rosvopaistiravintola POP-Cafe. Lisäksi viereisessä Turkian kylässä sijaitsevat tanssilava Turkian lava sekä Heinälammin luontopolku.

## Liikenne

Pyhällön kylän läpi kulkee Haminan ja Luumäen Taavetin välinen valtatie 26. Pyhällön pikavuoropysäkki palvelee kaukoliikenteen yhteyksiä Helsingin, Haminan ja Lappeenrannan välillä. Helsingin ja Joensuun välinen yöpikavuoro liikennöi päivittäin molempiin suuntiin Pyhällön kautta. Kylästä on myös paikallisbussiyhteys Haminan keskustaan.

## Lähteet

## Aiheesta muualla
* Mustaniemen leirintä
* Pohjois-Vehkalahden metsästysyhdistys
* Pyhällön koulu 
* Pyhällön kylätoimikunta

## Kirjallisuutta
* Harju, Juhani: Pyhällön kylähistoria. Vehkalahti, 1996.
* Peltonen, Arto: Vehkalahden Turkiat: elämää Pyhällön seudulla 1543-1917. Vehkalahti, 2000.
Parhaat (kokoelmalevysarja)

**Parhaat** on Megamanian kokoelmalevysarja, jonka kaikki osat julkaistiin syyskuussa 2008. Levyt sisältävät kymmenen levy-yhtiön valitsemaa kappaletta kultakin artistilta. 

## Kokoelmien artistit

* Aarne Tenkanen
* Dave Lindholm
* Freud Marx Engels & Jung
* Hector
* Hurriganes
* Juice Leskinen
* Kaseva
* Leevi and the Leavings
* Pelle Miljoona
* Rauli Badding Somerjoki
* Sleepy Sleepers
* Tuomari Nurmio
* Ultra Bra
* Wigwam

## Lähteet

* *Parhaat* -kokoelma-albumit
* http://www.freebok.net/books/FMEJ/view.html?page=4
Opar

**Opar** on kuvitteellinen muinaiskaupunki Edgar Rice Burroughsin Tarzan-kirjoissa.

Opar rakennettiin Atlantiksen aikakautena. Se jäi olemaan kun varsinainen valtakunta tuhoutui.

Asukkaita oli aluksi paljon, mutta he halveksivat mustia afrikkalaisia ja lisääntyivät vain keskenään. Tästä seurasi että sukusiitos alkoi rappeuttaa vähin erin väkeä, ja lopulta edessä oli väistämättä se että uutta verta oli pakko saada. Koska ihmiset oli karkotettu lähiseuduilta, ainoa vaihtoehto olivat apinat. Tästä seurasi että oparilaiset muuttuivat vähä vähältä yhä enemmän apinoiden näköisiksi. Muinainen kielikin on unohtunut ja tilalla on suurten apinoiden alkeellinen kurkkuääninen murahtelu. 

Oparissa on suuria rikkauksia, ja siksi monet himoitsevatkin niitä. Espanjalainen seikkailija Esteban Miranda onnistuukin ryöstämään suuren erän kultaa - joka kuitenkin monen mutkan jälkeen päätyy Tarzanin haltuun. Samoin kaksikin oparilaista jalokivipussia kokee kirjavia vaiheita eri käsissä ennen paluutaan oikealle omistajalleen eli Tarzanille. 

Oparia hallitsee ylipapitar La. Hän on ylpeä ja kaunis nainen, joka on onnistunut pitämään sukuhaaransa puhtaana apinanverestä. Hän rakastuu Tarzaniin eikä missään välissä tahdo ymmärtää että tämä ei ole vapaa mies. Tästä seuraa omat mielenkiintoiset tilanteensa. 

Oparilaiset palvovat aurinkoa, *"Liekehtivää Jumalaa"*, ja uhraavat tälle ihmisiä. Uhriveitsi on tehty Atlantiksessa ja se onkin äärimmäisen pyhä. Kerran veitsi joutuu Tarzanin uhrialttarilta pelastaman miehen käteen ja oparilaiset pakenevat veistä kauhun vallassa. Myöhemmin ylipapitar kokoaa takaa-ajojoukon hakemaan veistä takaisin, mutta tämä yritys päättyy siihen että Tarzan pelastaa hänet lemmenkaipuun hulluksi tekemän urosnorsun hyökkäykseltä. 

Tarinoiden loppuun asti Opar on keskeinen: jopa itse Stalin lähettää ryöstöretkikunnan kaupunkiin mutta tulos on surkea: apinan näköiset oparilaiset saavat hyökkääjät pakenemaan taikauskoisen kauhun vallassa ja retkikunnan johtaja Pjotr Zveri kuolee. 

Zwerin kuolemaa kostamaan lähetetään kirjassa *Urhea Tarzan* koulutettu salamurhaaja - mutta tämä saa huomata että viidakko on liian kova vastustaja ja jää tehtävälleen.  

## Aiheesta muualla
* The Secret History of Opar *ERBzine* No. 1937
Pyhäjokiseutu

** Pyhäjokiseutu** on suomalainen Oulun Eteläisen alueella ilmestyvä tilattava sanomalehti. Lehteä julkaisee Kaleva Oy:n ja Ilkka Oyj:n yhteisyritys Kaleva Media Oy. Lehti ilmestyy kerran viikossa, torstaisin. Lehden pääkonttori sijaitsee Oulaisissa. Lehden päätoimittaja on Sirpa Kortet.

Elokuussa 2017 Alma Media myi *Pyhäjokiseutu*-lehden Kaleva Oy:n tytäryhtiö Kaleva365 Oy:lle. Kauppa astui voimaan 1. lokakuuta 2017.

## Lähteet

## Aiheesta muualla
* Lehden kotisivut
Denis Johansson

**Denis Severus Johansson** (8. huhtikuuta 1928 Parainen – 17. tammikuuta 1991) oli suomalainen keskimatkojen juoksija, jonka päämatka oli 1&nbsp;500&nbsp;metrin juoksu. Hän edusti Turun Urheiluliittoa.

Johansson sijoittui kahdenneksitoista 1&nbsp;500&nbsp;metrillä Lontoon olympialaisissa 1948. Neljä vuotta myöhemmin Helsingin olympialaisissa hän oli samalla matkalla kymmenes ajalla 3.49,8. Bernin EM-kilpailuissa 1954 Johansson sijoittui 1&nbsp;500&nbsp;metrillä seitsemänneksi ajalla 3.47,7. Hän voitti uransa aikana kaikkiaan kuusi maaottelujuoksua 1&nbsp;500&nbsp;metrillä. 

Johansson voitti 1&nbsp;500&nbsp;metrin Suomen mestaruuden Kotkassa 1949, Helsingissä 1951, Seinäjoella 1952 ja Turussa 1954. Saman matkan SM-hopeaa hän saavutti Tampereella 1947 ja Jyväskylässä 1950. Hän voitti lisäksi 5&nbsp;000&nbsp;metrin Suomen mestaruuden Helsingissä 1951. 800&nbsp;metrillä hän saavutti SM-hopeaa Porissa 1953 sekä SM-pronssia Jyväskylässä 1950 ja Turussa 1954.

## Urheilu-uran jälkeen
Johansson opiskeli 1950-luvun alussa Purduen yliopistossa Yhdysvaltojen Indianassa, työskenteli makeistehdas Hellaksen myyntiedustajana ja palveli 1960-luvulla Kyproksella YK:n rauhanturvajoukoissa. Hän muutti 1960-luvun lopussa Ruotsiin, jossa hän työskenteli pitkään Södertäljessä muun muassa siirtolaisviraston päällikkönä ja kunnan tiedotussihteerinä. Eläkevuosikseen hän palasi Turkuun. Juuri ennen kuolemaansa hän oli laatimassa väitöskirjaa Suomen urheiluelämän rikkonaisuudesta Åbo Akademihin.

Denis Johansson tunnettiin urheilijapiireissä boheemina taiteilijaluonteena, joka poltti sikareita ja joi alkoholia. Hän kirjoitti dekkarin *Operaatio Berliini* (1964) ja urheiluaiheisen pamfletin *Turvenuijat* (1972).

## Ennätykset
*400 m – 51,8 (1951)
*800 m – 1,52,2 (1954)
*1 000 m – 2.22,2 (1955)
*1 500 m – 3.44,8 (1953)
*Maili – 4.04,0 (1953)
*2 000 m – 5.16,6 (1953)
*3 000 m – 8.11,4 (1950)
*5 000 m – 14.38,2 (1951)

## Lähteet
*

### Viitteet

## Aiheesta muualla
*''Denis Johansson - turkulainen boheemimaileri'', osa radion *Kiveen hakatut* -sarjasta (audio 28 min, Yle Areena)
Maksimaalinen projektio

**Maksimaalisella projektiolla** tarkoitetaan äänteiden välistä mahdollisimman suurta foneettista erilaisuutta. Eli sitä kuinka tietyt äänteet äännetään suhteessa toisiinsa.

Kielen prosessointia vaikeuttaa, mikäli kielessä esiintyvät äänteet ovat liian samanlaisia. Maksimaalisen projektion mukaan kun kielen äännejärjestelmää aletaan kartoittaa, on syytä olettaa ensin toisistaan foneettisesti kaukaiset äänteet (esim. *k* ja *r*) ja vasta tämän jälkeen siirtyä äänteiden pienempiin eroihin (*i* ja *j*).

## Katso myös
* Vokaalikolmio
* Artikulaatiopaikka
* Artikulaatiotapa

-----
**Lähde:** Kaisa Häkkinen, Kielitieteen perusteet
Lisäravinne

**Lisäravinne** voi tarkoittaa

* lisäravintoaine, muun muassa urheilijoiden käyttämiä ravintovalmisteita
* lannoite, kasveille annettavaa ravinnepitoista ainetta, jota lisätään maahan tai kasvualustaan kasvien kasvun parantamiseksi
Ylipapitar La

**Ylipapitar La** on henkilöhahmo Edgar Rice Burroughsin Tarzan-kirjoissa.

La on puhdasverinen atlantislaista rotua oleva nainen. Hän on Oparin valtakunnan kuningatar ja ylipapitar. Arvonimi on **Oparin La**.

Kun sukurasitus ja sittemmin apinoiden kanssa parittelu alkoivat rappeuttaa muuta Oparin väestöä, ylipapittaret onnistuivat pitämään sukulinjansa puhtaana. 

La tapaa Tarzanin varsin varhain ja rakastuu. Tästä seuraakin koko kirjasarjan ajan monta mielenkiintoista tilannetta, kun apinamies yrittää kaikin mahdollisin keinoin muuttaa tätä käsitystä; hän tekee selvääkin selvemmäksi, että hänellä on jo puoliso jota rakastaa – mutta mustasukkainen ylipapitar ei tahdo millään uskoa tätä.

Ainoa lopputulos on joka kerta, että La putoaa valtaistuimeltaan joksikin aikaa – ja Tarzan nostaa hänet sinne takaisin.

## Lähteet
*
Kukruse

**Kukruse** on kylä Toilan kunnassa Itä-Virumaalla Virossa. Asukkaita kylässä on 69 (1. tammikuuta 2010). 

Kukrusessa sijaitsee kartano (), joka kuului vuoteen 1919 saakka baltiansaksalaiselle von Tollin aatelissuvulle. Kartanon viimeinen omistaja oli Hermann von Toll.

## Lähteet
Furosemidi

**Furosemidi** on diureetteihin eli nesteenpoistolääkkeisiin kuuluva lääkeaine. Furosemidin vaikutusmekanismina on munuaisen Henlen lingon nousevassa osassa olevan Na+-K+-2Cl--symporttereiden esto, jolloin natriumin reabsorptio estyy ja virtsaan jää enemmän vettä takaisinimeytymisen vähentymisen seurauksena.

Furosemidin käyttötarkoituksina voivat olla esimerkiksi verenpainetaudin, sepelvatimotaudin ja sydämen vajaatoiminnan hoito.

Furosemidi kuuluu Maailman terveysjärjestön (WHO) välttämättömien lääkeaineiden listalle sekä myös urheilussa kiellettyjen doping-aineiden listalle.

## Aineenvaihdunta
Furosemidin metabolia tapahtuu pääasiassa munuaisissa ja pienemmässä määrin maksassa. Munuaiset vastaavat noin 85% furosemidin kokonaispuhdistumasta, jossa noin 40% liittyy biotransformaatiota. Furosemidin kaksi päämetaboliittia ovat furosemidiglukuronidi, joka on farmakologisesti aktiivinen, ja saluamiini (CSA) tai 4-kloori-5-sulfamoyyliantraniilihappo.

## Lähteet

## Aiheesta muualla
*Terveysportti: Furosemidi
*PubChem: Furosemide 
*KEGG: Furosemide 
*ChemBlink: Furosemide
Aateliskaarti

**Aateliskaarti** (italiaksi *Guardia Nobile*) oli yksi paavin henkivartiokaarteista. Siihen kuului pelkkiä aatelismiehiä. Paavi Pius VII perusti aateliskaartin vuonna 1801 ja aluksi se oli ratsuväen rykmentti, jonka tehtävänä oli saattaa paavia ja muita kirkkoruhtinaita matkoilla Kirkkovaltiossa.

Aateliskaartiin liityttiin vapaaehtoisina ja sen jäsenet joutuivat kustantamaan omat varusteensa.

Yksi aateliskaartin ensimmäisistä tehtävistä oli saattaa Pius Napoleonin kruunajaisiin Pariisiin. Aateliskaarti muutettiin jalkaväen yksiköksi kun Kirkkovaltio liitettiin Italiaan 1870. Toisen maailmansodan aikana aateliskaarti jakoi sveitsiläiskaartin kanssa vastuun paavin turvallisuudesta. 

Paavi Paavali VI lakkautti aateliskaartin vuonna 1970. Taustalla oli Vatikaanin toisen kirkolliskokouksen uudistukset.

## Lähteet

## Aiheesta muualla
* Pius XII kunnianosoituspuhe aateliskaartille 26.12.1939, Libreria Editrice Vaticana .
Orvokkihopeatäplä

**Orvokkihopeatäplä** (*Argynnis aglaja*) on noin viisisenttinen hopeatäpläinen täpläperhoslaji.

## Koko ja ulkonäkö
Niin kutsuittuihin isoihin hopeatäpliin kuuluva, yleinen päiväperhonen. Koiraan siipien pohjaväri on lämpimän oranssi, naaraalla sävy on himmeämpi. Koiraan etusiiven yläpinnalla neljä takimmaista siipisuonta ovat kapealti mustakehnäiset. Molemmilla sukupuolilla etusiiven ulkoreuna kaartuu hieman ulospäin. Takasiiven alapinnan tyviosa on voimakkaan vihreänsävyinen ja alapintaa kirjovat laajat, pyöreähköt, vaaleat laikut. Ulkosarake on yksivärisen kellertävä ilman kuvioita.

Varsin samannäköisiä lähisukulaisia ovat esimerkiksi ketohopeatäplä (*Argynnis adippe*) ja rinnehopeatäplä (*Argynnis niobe*).

 Speyeria aglaja MHNT CUT 2013 3 25 Auzat Dorsal.jpg|Orvokkihopeatäplä
Speyeria aglaja MHNT CUT 2013 3 25 Auzat Ventral.jpg| △ Orvokkihopeatäplä


## Levinneisyys ja lentoaika
Yleinen perhonen, jonka esiintymisalue kattaa jokseenkin koko Euroopan Välimeren saaria lukuun ottamatta ja jatkuu idässä Aasian poikki Japaniin saakka. Lisäksi laji elää Pohjois-Afrikassa. Suomessa orvokkihopeatäplä elää koko maassa, joskin harvinaistuu huomattavasti pohjoista kohti. Etelä- ja Keski-Suomessa se on yleinen. Perhoset lentävät heinäkuun alusta elokuun puoleenväliin.

## Elinympäristö ja elintavat
Niityillä, kedoilla, teiden varsilla sekä metsänreunoilla viihtyvä perhonen. Laji vierailee mielellään ohdakkeilla ja horsmilla imemässä mettä. Yleisyydestään ja laajasta levinneisyydestään huolimatta yksittäisten perhospopulaatioiden välillä ei ole todettu tapahtuvan mainittavaan siirtymistä paikasta toiseen. Orvokkihopeatäplä on voimakas lentäjä, joka pääsee härittäessä nopeasti karkuun. Aurinkoisella säällä koiraat lentävät etsimässä naaraita ja sellaisen löytäessään parittelevat välittömästi. Pilvisellä tai viileällä säällä perhoset pysyvät aktiivisina, mutta viettävät paljon aikaa lepäillen maassa. Illansuussa perhoset keskittyvät alueille, joille aurinko paistaa mahdollisimman myöhään. Yöksi ne nousevat ylös puihin ja pensaisiin tai asettautuvat heinien korsille.

Naaras munii ravintokasvien läheisyyteen yksittäisiä munia tai pieniä munaryhmiä. Munat kuoriutuvat paria viikkoa myöhemmin ja syötyään munankuoren pieni toukka siirtyy heti talvilepoon ja aloittaa elämän ravintokasvilla vasta seuraavana keväänä.

## Ravintokasvi
Toukat käyttävät ravintonaan orvokkeja (*Viola*).

## Lähteet

## Aiheesta muualla
* Perhoset: Orvokkihopeatäplä (''Argynnis aglaja'')
* Suomen Perhoset: Orvokkihopeatäplä
* UK Butterflies 
* Moths and Butterflies of Europe and North Africa 
* Tietoa lajista iltalehdessä 
* UniProt, Taxonomy: Argynnis aglaja